Source: http://ec.europa.eu/civiljustice/maintenance_claim/maintenance_claim_mlt_hu.htm
Timestamp: 2019-07-21 18:03:55
Document Index: 35596392

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ']

﻿ Európai Bizottság - Európai Igazságügyi Hálózat - Tartási igények - Málta
Európai Bizottság > EIH > Tartási igények > Málta
Utolsó frissítés: 01-08-2006
Tartási igények - Málta
1. A máltai jog szerint mit jelentenek az „eltartás” és a „tartási kötelezettség” kifejezések?
2. Hány éves koráig részesülhet a gyermek tartásdíjban?
3. Milyen esetben alkalmazandó a máltai jog?
4. Ha ez a jog nem alkalmazandó, melyik jogot alkalmazzák a máltai bíróságok?
Ha mind a tartásdíjért folyamodó, mind a tartásdíjfizetésre kötelezett személy Máltán tartózkodik:
5. A kérelmezőnek meghatározott szervezethez, (központi vagy helyi) kormányhivatalhoz vagy bírósághoz kell-e fordulnia, ha tartásdíjat igényel?
Hogyan folyamodhatok e szervezettől vagy (központi vagy helyi) kormányhivataltól folyósított tartásdíjért, és milyen eljárás alkalmazandó?
6. Közeli rokon vagy kiskorú gyermek nevében előterjeszthető-e kérelem?
7. Ha a kérelmező az ügyet bíróság elé kívánja vinni, honnan tudja, melyik bíróság illetékes az ügyben?
8. A kérelmező köteles közvetítőt igénybe vennie ahhoz, hogy ügye bíróság elé kerüljön (közvetítő lehet pl. ügyvéd, meghatározott szervezet vagy (központi vagy helyi) kormányszerv stb.)? Ha nem, milyen eljárást kell követnie?
9. A kérelmezőnek kell-e díjat fizetnie az ügy bíróság elé viteléért? Ha igen, kb. mennyit? Ha a felperes pénzeszközei nem elegendőek, igénybe vehet-e jogsegélyt az eljárás költségeinek fedezésére?
10. A bíróság várhatósam milyen formában ítéli meg a tartásdíjat? Ha járadékot biztosítanak, hogyan állapítják meg annak összegét? Felülvizsgálható-e a bíróság döntése a megélhetési költségek vagy a család körülményeinek változása esetén?
11. Hogyan és kinek a részére kell megfizetni a tartásdíjat?
12. Ha a tartásdíj fizetésére kötelezett személy önként nem fizet, milyen módon kényszeríthető fizetésre?
13. Van-e olyan szervezet vagy kormányhivatal (központi vagy helyi), amely segítséget nyújt a tartásdíj beszedésében?
14. A fenti szervek az adós helyébe léphetnek-e, és kifizethetik-e a tartásdíjat vagy annak egy részét az adós helyett?
Ha a kérelmező Máltán tartózkodik, és tartási kötelezettségét egy másik országban kell teljesítenie:
15. A kérelmező igénybe veheti-e máltai szervezet vagy (központi vagy helyi) kormányszerv segítségét?
16. Ha igen, hogyan veheti fel a kapcsolatot a szervezettel vagy (központi vagy helyi) kormányszervvel?
17. Milyen segítséget kaphat a kérelmező e szervezettől vagy (központi vagy helyi) kormányszervtől?
Ha a kérelmező más országban, a tartásdíj fizetésére kötelezett személy pedig Máltán tartózkodik:
18. A kérelmező közvetlenül is benyújthat-e kérelmet máltai szervezethez vagy (központi vagy helyi) kormányszervhez?
19. Ha igen, hogyan lehet felvenni a kapcsolatot e szervezettel vagy (központi vagy helyi) kormányszervvel?
20. Milyen segítséget kaphat a kérelmező e szervezettől vagy (központi vagy helyi) kormányszervtől?
A máltai jogban az „eltartás” fogalma az élelmiszert, ruházatot, egészségügyi ellátást és lakást foglalja magában. Gyermekek esetében az egészségügyi és oktatási költségek is az eltartás fogalmába tartoznak. A tartásdíj az azt kérő, illetőleg adó személy vagyonának figyelembevételével fizetendő.
A „tartási kötelezettség” fogalmával a jog számos olyan személyt határoz meg, aki tartásdíj fizetésére köteles:
A házastársak anyagi támogatást kötelesek nyújtani egymásnak, mindkét házastárs köteles a másikat saját vagyona arányában és otthoni vagy otthonon kívüli munkavégzési képessége szerint eltartani, és hozzájárulni a család szükségleteihez. Ezen kívül a házastárs a szülőkkel és más felmenő ági rokonokkal szemben elsőbbséget élvez. Ha mind a gyermekek, mind a házastárs eltartást igényelnek, ebben a vonatkozásban egyenlő helyzetben vannak. A házastársak nem követelhetnek tartásdíjat a gyermekektől vagy felmenő ági rokonoktól, ha azt a másik házastárs is biztosítani tudja. Azonban a házastársnak a másik házastárs felé fennálló tartási kötelezettsége megszűnik, ha a tartásdíjat követelő házastárs alapos indok nélkül elhagyta a közös otthont, és a visszatérést megtagadta.
A házastársak kötelesek eltartani a házasságból származó gyermekeket. A szülők kötelessége továbbá a gyermekek eltartása, nevelése és taníttatása.
Ha a szülők vagy más felmenő ági rokonok szükséget szenvednek, eltartásuk gyermekeik kötelessége.
Amennyiben a tartásdíjat más nem tudja biztosítani, a tartási kötelezettség a testvérekre hárul – a vér szerinti és a féltestvérekre egyaránt.
A máltai jogot a következőkre kell alkalmazni:
Máltai állampolgárok, amennyiben Máltán állandó lakóhellyel rendelkeznek;
Máltán állandó lakóhellyel rendelkező, illetőleg Máltán letelepedett vagy tartózkodó személyek.
Az alkalmazandó jog általában az állandó lakóhely szerinti jog.
A kérelmezőnek a Polgári Bíróság Családügyi osztályához kell fordulnia. Ld. még a „Házasság felbontása – Málta” 5. és 11. kérdésére adott választ a különválás iránt indított eljárás esetében. A kérelmezőnek tájékoztatnia kell a bíróságot az ügyével kapcsolatos tényekről, és kérnie kell a bíróságot, hogy kötelezze házastársát, felmenő ági rokonát, illetőleg leszármazottját tartásdíj folyósítására.
Ld. a 4. választ fentebb.
Igen. Gyermek esetében a keresetet a szülő/szülői felügyeleti joggal rendelkező személy, a gyám vagy a gondnok adhatja be. Gondnokság alatt álló vagy cselekvőképességgel nem rendelkező személy esetében (ld. a 11. választ) a gondnok a kérelmező nevében nyújtja be a keresetet. Máltán kívül tartózkodó személy esetében a személy nevében eljáró ügyvéd nyújthatja be a keresetet a bíróságon. Azonban erre nincs lehetőség, ha a kérelmező Máltán tartózkodik.
Ld. a 3. választ fentebb.
Igen, a kérelmet gyakorló ügyvédnek kell megfogalmaznia és aláírnia, kivéve, ha a kérelmező ingyenes jogsegélyért folyamodik. Ld. a 9. pontot.
Perindító idézés benyújtása esetén az eljárás megindításához kb. 78 máltai lírát számítanak fel jogi költség címén. A folyamatban lévő különválási eljárás során benyújtott tartásdíj iránti kérelem esetében ld. a „Házasság felbontása – Málta” téma 5. és 11. kérdésére adott válaszokat. Ha az igénylő pénzeszközei nem elegendőek, jogsegély keretében biztosított képviseletért folyamodhat, ami ingyenes (ld. „Jogsegély – Málta”).
A tartásdíjat általában havi részletekben vagy egy összegben állapítják meg, a kérelmező személy közvetlen szükségleteitől függően. A tartásdíj megállapítása a kérelmező anyagi helyzetének (figyelembe kell venni a személy ingó és ingatlan vagyona, valamint a rendelkezésére álló haszonélvezeti jog értékét), valamint a tartásdíjat fizető személy anyagi helyzetének figyelembevételével történik. Annak megállapítása során, hogy a tartásdíjat igénylő személy ténylegesen tud-e gondoskodni saját eltartásáról, szakmai, művészeti vagy kereskedelmi képzettségét veszik figyelembe. A tartásdíj fizetésére kötelezett személy anyagi eszközeinek számításánál keresetét, művészeti vagy kereskedelmi bevételeit, fizetését, nyugdíját, ingó/ingatlan vagyonából származó jövedelmét, valamint vagyonkezelői alapból származó bevételeit veszik figyelembe.
A bíróság döntése felülvizsgálható, illetőleg helyesbíthető, ha kérelemben kifejezetten ezért folyamodnak a bírósághoz, és ennek keretében feltárják az ügy időközben bekövetkezett fejleményeit, és kérik a tartásdíj összegének felemelését, illetőleg csökkentését – attól függően, ki terjeszti elő a kérést.
A tartásdíjat a bírósági végzésben megnevezett személy részére kell fizetni. Gyermek esetében a tartásdíjat a szülői felügyeletet gyakorló szülő(k), gyám és/vagy gondnok részére kell fizetni. Cselekvőképesség hiánya miatt gondnokság alá helyezett személy (amikor az ügyeinek vitelére teljes mértékben képtelen személy érdekeinek képviseletére a Polgári Bíróság peren kívüli illetékességi körében – kérelemre – gondnokot jelöl ki) vagy cselekvőképesség részleges hiánya miatt gondnokság alá helyezett személy (amikor a személy bizonyos ügyeinek vitelére (pl. szerződéskötésre pazarló életmódja miatt) képtelen, ezért a bíróság érdekeinek képviseletére gondnokot jelöl ki), a tartásdíjat a bíróság által kijelölt gondnok részére kell fizetni.
A rendőrség büntetőeljárást kezdeményezhet az adós ellen, ha a tartásdíj címzettjétől erre vonatkozóan bejelentést kap.
Továbbá a büntetőeljárástól függetlenül polgári eljárás is indítható az adós ellen, amelyben azzal a kéréssel fordulnak a határozatot vagy végzést kibocsátó bírósághoz, hogy rendelje el a tartásdíj egy összegben történő megfizetését. Ha az ítélet jogerőre emelkedik, a kérelmező végrehajtó végzés (az adós vagyonát bírósági végzéssel zárolják az ítéletben szereplő összeg erejéig) vagy zár alá vétel (az adós vagyonát a rendőrbíró bírósági végzéssel zár alá veszi, és bírósági árverésen értékesíti az ítéletben szereplő összeg erejéig) elrendelését kérheti, amelynek segítségével a tartásdíj teljes összegét behajthatja az adóstól.
Appogg Hivatal – Jogi szolgálata ingyenes jogi tanácsadással segíti a családon belüli erőszak áldozatait; és
gyakorló magánügyvédi szolgáltatásokat biztosít; illetőleg
az ügyvédek ingyenes jogsegélyszolgálata igénybe vehető, ha a kérelmező megfelel a 9. kérdésre adott válaszban meghatározott feltételeknek.
Nem, azonban ha a személy máltai állampolgár és állandó lakóhelye Máltán található, vagy jogszerűen Máltán tartózkodó külföldi állampolgár, aki a szociális szolgálat igazgatója felé igazolja, hogy anyagi nehézségei vannak, az igazgató saját jogkörében szociális segélyt biztosíthat a személy részére, amely a tartásdíj helyett fizetendő. Azonban a hivatal jogosult a szociális segélyként kifizetett összeg visszafizetését követelni attól a személytől, akinek a kérelmező eltartása kötelessége lett volna.
Ld. a 13. kérdésre adott választ.
Szociális Biztonsági Hivatal – 38, Ordinance Street, Valletta – tel: 00356 25903200
Ügyvédek Jogsegélyszolgálata – Bíróságok, Valletta – Tel: 00356 21223281
Kérelem kizárólag bíróságon keresztül nyújtható be.
Igazságügyi Minisztérium -
« Tartási igények - Általános információk | Málta - Általános információk »